b'\n_START_ARTICLE_\nSekalnik\n_START_PARAGRAPH_\nSekalnik, stroj za sekance ali drobilnik lesa je naprava, ki zmanj\xc5\xa1a velikost vej, lesnih odpadkov, lahko tudi debel v manj\xc5\xa1e ko\xc5\xa1\xc4\x8dke imenovane sekance. Sekanci so po navadi veliki 2-5 cm. Sekalnike po navadi poganja batni motor z mo\xc4\x8djo 3 KM pri manj\xc5\xa1ih, pa vse do 1000 KM pri velikih. Obstajajo tudi elektri\xc4\x8dni, nekatere sekalnike poganja traktor preko odvzema mo\xc4\x8di. Sekalniki imajo po navadi vztrajnik za bolj u\xc4\x8dinkovito delovanje._NEWLINE_Proizvedene sekance se lahko uporablja kot gorivo za ogrevanje ali v elektrarnah, kot surovino za papir ali pa v lesni industriji ali pa se jih posuje kot gnojilo._NEWLINE_Sekanci so kot vir energije cenej\xc5\xa1i kot kurilno olje._NEWLINE_Prednost sekalnikov je tudi, da se uporabi manj\xc5\xa1e veje, ki bi se jih druga\xc4\x8de zavrglo.'